Anugerah Akademi untuk Pengarah Terbaik (secara rasmi dikenali sebagai Anugerah Akademi untuk Arahan Terbaik) ialah sebuah anugerah dipersembahkan setiap tahun oleh Akademi Sains dan Seni Perfileman (AMPAS). Ia diberi sebagai penghormatan kepada pengarah filem yang telah menunjukkan arahan luar biasa semasa bekerja dalam industri perfileman. Anugerah Akademi Pertama diadakan pada tahun 1929 dimana anugerah itu dibahagikan kepada kategori Dramatik dan Komedi; Frank Borzage dan Lewis Milestone menang menerusi "Seventh Heaven" dan "Two Arabian Knights". Walau bagaimanapun, kategori-kategori ini digabungkan untuk kesemua majlis susulan.